Regering suksesvol in Mej. SA-saak | Maroela Media
Lalela Mswane. (Foto: Glamfuel/Facebook/Offcial Miss SA)
Die saak tussen Citizens for Integrity, 'n organisasie sonder winsbejag, en die departement van sport, kuns en kultuur, is in die hooggeregshof van die rol geskrap.
Masechaba Khumalo, woordvoerder van die departement, sê die saak het vandeesweek voor die Gautengse hooggeregshof gedien.
Maroela Media het vroeër berig daar was teenkanting van verskeie drukgroepe, politieke partye en selfs die Suid-Afrikaanse regering oor Lalela Mswane, die huidige Mej. Suid-Afrika se deelname aan die jaarlikse Mej. Heelal-kompetisie in Israel. Die groepe was uiters uitgesproke daaroor dat Mswane (24) haar behoort te onttrek aan 'n kompetisie wat in "apartheid-Israel" plaasvind.
Die departement het op 14 November in 'n verklaring gesê hy onttrek sy ondersteuning aan Mswane se deelname aan die kompetisie. Citizens for Integrity wou die regering dwing om Mwane steeds te ondersteun.
Die niewinsgewende organisasie Africa4Palestine het ook as 'n vriend van die hof tot die saak toegetree.
Regter Cornelius Jacobus Van Der Westhuizen het egter die saak van die rol geskrap.
"Die regter het bevestig die aansoeker het die aansoek gebring as gevolg van die persverklaring wat op 14 November 2021 deur die departement uitgereik is," sê Khumalo. "Ons bevestig die saak is van die rol geskrap. Die regter aanvaar die regering se standpunt om nie Israel te ondersteun nie, is gebaseer op regeringsbeleid en daarom is die verklaring uitgereik. Die feit dat die verklaring belyn is met die beleid wat al jare lank in openbare domein beskikbaar is, is die agtergrond waarteen die verklaring uitgereik is."
Khumalo sê die departement verwelkom die uitspraak en stem saam met die regter se mening.
"Ons posisie is gevestig in die verantwoordelikheid om 'n kultuur van morele rentmeesterskap aan te moedig onder almal wat die Suid-Afrikaanse naam dra," het minister Nathi Mthethwa bygevoeg toe hy die uitspraak gehoor het.
Mwane is reeds in Israel. Die kompetisie vind op 12 Desember in Eilat plaas.
Covid-19-statistieke: Herstelkoers op 92.5%
Sterkte aan Mej. SA !!
Wat 'n tamaletjie ne !!!
Dìt van n party wat al sedert 1994 steeds apartheid toepas en op rassegronde diskrimineer om die "onregverdighede van die verlede" te "herstel" en die land te "transformeer". SA se ANC regering pleeg dieselfse misdade teen die mensdom as die israeliese regering en die palestynse regering.
So die hof is net so rassisties soos die regering? Siestog, mens bejammer eintlik die oningeligte bloedjies.
As die ANC net so bietjie dieper na Israel se beleid teenoor die Palestyne kyk, sal hulle dalk besef dis iets wat in SA kan werk. Die Palestyne is 'n minderheidsgroep waarvan Israel nie baie hou nie. So toe gee Israel vir die Palestyne die Palestinian Authority, wat maar basies 'n selfregerende tuisland is. Maar die res van die wêreld is só jammer vir die Palestyne dat hulle die Palestyne help en die Palestinian Authority erken. Israel laat ook buitelandse belegging in die Palestinian Authority toe. Ek gee toe, dis VER vanaf 'n 100% onafhanklike Palestynse Staat, maar dis beter… Lees meer »